TIDLOR บวกแรง 7% รับงบ 9 เดือนโกยกำไรเฉียด 3 พันล้าน โบรกแนะซื้อเป้า 35 บ.
TIDLOR บวกแรง 7% รับงบ 9 เดือนโกยกำไร 2.82 พันล้าน โต 19.0% เมื่อเทียบกับช่วงเดียวกันของปีก่อน ที่มีกำไรสุทธิอยู่ที่ 2.37 พันล้านบาท โบรกแนะซื้อเป้า 35 บาท
TIDLOR บวกแรง 7% รับงบ 9 เดือนโกยกำไร 2.82 พันลบ. โต19.0% เทียบช่วงเดียวกันของปีก่อน 2.37 พันลบ.โบรกแนะซื้อเป้า 35 บาท โบรกแนะซื้อเป้า 35 บาท
11 พ.ย. 2565

ผู้สื่อข่าวรายงานว่า วันนี้(11พ.ย.)ราคาหุ้นบริษัท เงินติดล้อ จำกัด (มหาชน) หรือ TIDLOR  ล่าสุด ณ เวลา 10:07 น. อยู่ที่ระดับ 27.00 บาท บวก 1.75 บาท หรือ 6.93% สูงสุดที่ระดับ 27.25 บาท ต่ำสุดที่ระดับ 26.00 บาท ด้วยมูลค่าซื้อขาย 200.76 ล้านบาท

โดยนายปิยะศักดิ์ อุกฤษฎ์นุกูล กรรมการผู้จัดการใหญ่ TIDLOR เปิดเผยว่า ผลประกอบการงวดไตรมาส 3/65 มีกำไรสุทธิ 901 ล้านบาท เพิ่มขึ้น 88 ล้านบาท  บวก 11.0% เมื่อเทียบกับช่วงเดียวกันของปีก่อน (YoY) ที่มีกำไรสุทธิที่ 813 ล้านบาท ส่วนงวด 9 เดือนแรกของปีนี้ มีกำไรสุทธิที่ 2,823 ล้านบาท เพิ่มขึ้น 450 ล้านบาท บวก 19.0% เมื่อเทียบกับช่วงเดียวกันของปีก่อน ที่มีกำไรสุทธิอยู่ที่ 2,373 ล้านบาท
ทั้งนี้ เป็นผลจากมีรายได้รวม 3,930 ล้านบาท เติบโต 34.5% จากช่วงเดียวกันของปีก่อน และเพิ่มขึ้น 8.7% จากไตรมาสก่อนหน้า โดยพอร์ตสินเชื่อจำนำทะเบียนรถและธุรกิจนายหน้าประกันภัยเติบโตได้ดีเมื่อเทียบกับช่วงเดียวกันของปีก่อนและไตรมาสก่อนหน้า สอดคล้องกับเป้าหมายอัตราเติบโตที่วางไว้ 23–28% และ 30–35% ตามลำดับ ส่งผลให้ภาพรวมผลการดำเนินงานงวด 9 เดือนแรกของปีนี้ มีรายได้รวม 10,907 ล้านบาท เติบโต 25.0% จากช่วงเดียวกันของปีก่อน
การเติบโตของพอร์ตสินเชื่อในไตรมาส 3 และงวด 9 เดือนแรกของปีนี้ มาจากการวางกลยุทธ์ขยาย “บัตรติดล้อ (TIDLOR Card)” อย่างต่อเนื่อง ขณะที่อัตราของหนี้ที่ไม่ก่อให้เกิดรายได้ (NPL) เพิ่มขึ้นเล็กน้อยจาก 1.39% ณ ไตรมาส 2/65 มาอยู่ที่ 1.52% ซึ่งอยู่ในระดับที่ควบคุมได้และเป็นไปตามเป้าหมายที่วางไว้ในอัตราไม่เกิน 2%
ด้านบล.ดีบีเอส วิคเคอร์ส ระบุในบทวิเคราะห์ว่า ราคาหุ้นลงมามากขณะที่ธุรกิจยังเติบโตได้ดี ณ ราคาปัจจุบันมี P/E ปี 65-66 ที่ 14.8 เท่า และ 12.5 เท่า ขณะที่คาดว่ากำไรสุทธิจะขยายตัว 20.3% เมื่อเทียบจากปีก่อน และ 18.9% เมื่อเทียบจากปีก่อน ตามลาดับ ทั้งนี้คงคำแนะนำ “ซื้อ”  TIDLOR ให้ราคาพื้นฐาน 35 บาท อิงกับ P/BV ปี 65 ที่ 3.2 เท่า